משטרת ניו יורק (NYPD) בזבזה מעל מיליון שעות שיטור שהושקעו בכ-440 אלף מעצרים בגין החזקת מריחואנה לשימוש עצמי בשנים שבין 2002 ל-2012.
דוח חדש שפורסם הבוקר על ידי “איגוד מדיניות הסמים” האמריקני ומסכם נתונים של עשר השנים האחרונות, מציג עלייה מתמדת בכמות המעצרים המתבצעים בכל שנה בעיר ניו יורק בגין החזקת מריחואנה לשימוש עצמי. בנוסף נמצא כי במהלך העשור האחרון בוזבזו מעל למיליון שעות שיטור ובוצעו קרוב ל-440 אלף מעצרים בגין החזקת מריחואנה לשימוש עצמי בלבד.
1. משטרת העיר ניו יורק ביצעה תחת הנהגתו של ראש העיר בלומברג יותר מעצרים בגין שימוש עצמי במריחואנה מאשר שלושת ראשי הערים הקודמים לו גם יחד.
2. קרוב ל-70% אחוזים מאותם מעצרים בגין שימוש במריחואנה בוצעו על צעירים בני 30 ומטה כשמעל 50% אחוזים בני פחות מ-21. צעירים אלו “זוכים” בתיק פלילי שילווה אותם לכל אורך חייהם.
3. למרות שאחוזי השימוש במריחואנה גבוהים יותר אצל צעירים לבנים, כ-85% אחוזים מהמעצרים והמאסרים בפועל מתבצעים על צעירים שחורים והיספניים.
4. מעצרים אלו עולים לתושבי העיר מעל ל-75 מיליון דולר בכל שנה.
פרסום דוח זה מגיע במקביל להודעה שפירסם בתחילת השנה מושל ניו יורק, אנדרו קומו, בה הבטיח כי יפעל לקידום רפורמה בחוק שתביא להקלה בעונשים המוטלים על צרכני הקנאביס במדינת ניו יורק. השינוי הצפוי בחוק יגדיר החזקת מריחואנה של עד 25 גרם כעבירה מנהלתית במקום כעבירה פלילית שבגינה יינתנו קנסות כספיים של עד 100$ דולר ולא עונשי מאסר כפי שהיה נהוג עד כה.